text: Pensionskasse bygger i Vejle
  10 januar 2018 kl. 13.12
  Pensionsselskabet PFA vil bygge 228 lejligheder midt i Vejle. Lejlighederne skal stå færdige om 2 år.
  Lejlighederne bliver i fem størrelser lige fra 2-værelses på 52 kvadratmeter op til 4-værelses på 107 kvadratmeter. De skal bygges efter PFAs særlige seniorboligstandard, de bliver altså særligt velegnede for ældre, med elevator og ekstra lette adgangsforhold for eksempel.
  Byggeriet skal ligge på Flegmade midt i Vejle, og det hele kommer til at koste 300 millioner kroner. PFA regner med, at investeringen vil kaste 5 - 7 procent af sig til PFAs pensionsopsparere, der også har fortrinsret til boligerne.
  Byggeriet går i gang til foråret, og det er entrepenørfirmaet O. Adsbøll og Sønner, der skal stå for det.
  